Justificació de l'execució i la liquidació del pressupost
La disposició addicional 25 de la Llei 19/1996, de 27 de desembre, de pressupostos de la Generalitat de Catalunya per a 1997, faculta el Govern per establir que els espais de protecció especial gestionats pel Departament d'Agricultura, Ramaderia i Pesca i les escoles de capacitació agrària i pesquera i el Centre de la Propietat Forestal tinguin règim d'autonomia econòmica.
A fi de determinar els òrgans concrets a què afecta aquest règim i el procediment i les normes aplicables, d'acord amb l'informe de la Comissió Jurídica Assessora, a proposta dels consellers d'Economia i Finances i d'Agricultura, Ramaderia i Pesca i d'acord amb el Govern,
Aquest Decret té per objecte regular el règim d'autonomia econòmica de les escoles i els centres de capacitació agrària i nauticopesquera i dels espais naturals de protecció especial gestionats pel Departament d'Agricultura, Ramaderia i Pesca que figuren a l'annex d'aquest Decret.
2.1 Són objecte de gestió econòmica en règim d'autonomia els ingressos següents:
a) Les assignacions amb càrrec als pressupostos de la Generalitat de Catalunya i, si s'escau, d'altres administracions públiques o d'altres entitats per atendre les despeses de la seva activitat.
b) Els ingressos obtinguts per la venda de productes generats en la seva activitat normal, de mobiliari obsolet o deteriorat o de la utilització d'instal·lacions, d'immobles i de material que els hagi estat assignat.
c) Les indemnitzacions per assegurances.
e) Els ingressos originats per cursets, jornades, campanyes, exposicions congressos i altres activitats organitzades per l'escola, centre o espai.
f) Les taxes corresponents a la prestació de serveis, als drets d'examen i a l'expedició de títols, excepte les aplicables als serveis docents de capacitació agrària.
g) Els ingressos generats pels centres d'informació, els serveis de guies i qualsevol altre servei prestat en benefici dels visitants.
h) Els ingressos obtinguts per la venda dels productes agrícoles, pesquers, ramaders, forestals, cinegètics, de productes elaborats o semitransformats originaris de l'espai, centre o escola, així com d'altres productes o materials de promoció o de divulgació.
i) Els ingressos generats per la venda d'impresos, publicacions, servei de fotocòpies i altres serveis administratius.
j) Els romanents d'exercicis anteriors, d'acord amb el que preveu l'article 37 de la Llei 10/1982, de finances públiques de Catalunya.
k) Els ingressos financers dels comptes corrents.
3.1 Els ingressos provinents de la gestió econòmica de les escoles i centres de capacitació i dels espais naturals de protecció especial s'han de destinar a subvenir les despeses del seu funcionament i activitat, manteniment i conservació dels seus equipaments.
3.2 L'òrgan gestor de l'espai natural de protecció especial, centre o escola pot acordar les despeses següents:
a) Les despeses generades pels centres d'informació, els serveis de guia i els equipaments propis.
b) Les despeses generades per l'edició i el subministrament de materials de promoció i divulgació.
c) Les despeses generades per la realització d'activitats destinades a la recerca, l'educació, la formació i el lleure.
d) Les despeses generades per la gestió, activitat, funcionament, manteniment i conservació dels espais naturals de protecció especial i de les escoles i centres de capacitació.
El procediment per fixar els preus dels serveis o productes dels centres i escoles de capacitació i dels espais naturals de protecció especial es regeix per la legislació general aplicable a la fixació de preus per part de l'Administració de la Generalitat.
5.1 Un cop aprovats els pressupostos de la Generalitat per a cada exercici econòmic i vistes les previsions d'ingressos procedents de la gestió pròpia dels centres i escoles i dels espais naturals de protecció especial, els directors generals d'Estructures Agràries, de Pesca Marítima i de Medi Natural, en l'àmbit de les seves competències, distribueixen entre aquells les assignacions que els corresponen, a partir de les quals es du a terme l'elaboració del pressupost de cadascun.
5.2 El pressupost és anual i únic, i reflecteix tots els ingressos i totes les despeses degudament agrupats.
Els ingressos de gestió previstos per a una escola o centre o per a un espai natural de protecció especial que excedeixen les seves previsions de despeses per a l'exercici econòmic corresponent poden ser assignats a un altre organisme de la mateixa naturalesa amb previsió d'ingressos insuficient.
5.3 L'òrgan al qual correspon la gestió proposa el projecte de pressupost al director general al qual està adscrit perquè aquest l'aprovi.
Qualsevol modificació del pressupost ha de ser aprovada pel director general corresponent.
6.1 Els fons econòmics de cada centre o escola de capacitació i de cada espai natural de protecció especial han de ser ingressats en un únic compte per a cadascun d'ells, autoritzat pel Departament d'Economia i Finances.
6.2 L'autorització de les despeses, l'ordenació dels pagaments i la facultat de contractació correspon mancomunadament a la persona que designi el director general corresponent i a l'òrgan de gestió del centre, escola o espai.
6.3 La disposició dels fons a què fa referència l'apartat 1 d'aquest article està subjecte a les limitacions següents:
a) No es poden subscriure contractes de contingut patrimonial, autoritzar concessions administratives ni contractar personal.
b) S'han de tramitar mitjançant expedient de contractació les despeses que sobrepassin l'import establert a les lleis anuals de pressupostos de la Generalitat de Catalunya i les autoritzacions fixades a la normativa específica corresponent.
c) No es poden comprometre despeses superiors al pressupost vigent, realitzar pagaments sense la confirmació prèvia de l'ingrés ni comprometre despesa en exercicis futurs.
6.4 Correspon també a l'òrgan de gestió l'ordenació, custòdia i cura dels llibres i dels arxius que han de recollir tot el que es deriva de la gestió econòmica.
7.1 Dins el primer quadrimestre de cada any, el director general al qual correspongui ha de trametre al secretari general del Departament d'Agricultura, Ramaderia i Pesca la liquidació del pressupost de cada escola, centre o espai.
A aquests efectes ha de presentar la justificació dels ingressos i el compte de gestió econòmica de cadascun d'ells.
7.2 La justificació es fa per certificació emesa per l'òrgan encarregat de la gestió, on han de constar l'origen dels ingressos i l'aplicació donada als recursos totals de l'escola, centre o espai, i a la qual cal adjuntar els documents que amb aquesta finalitat estableixin els departaments d'Economia i Finances i d'Agricultura, Ramaderia i Pesca.
Els justificants de despesa els ha de mantenir en custòdia l'òrgan encarregat de la gestió durant un període mínim de cinc anys.
Aquests justificants queden a disposició de la Intervenció General de la Generalitat de Catalunya per a les comprovacions que consideri adients.
7.3 L'aprovació de la liquidació del pressupost de cada escola, centre o espai correspon al conseller d'Agricultura, Ramaderia i Pesca.
Es faculta el conseller d'Agricultura, Ramaderia i Pesca per a l'execució i el desplegament d'aquest Decret en l'àmbit de les seves competències.
Escola de Capacitació Agrària d'Alfarràs.
Escola de Capacitació Agrària d'Amposta.
Escola de Capacitació Agrària del Pirineu (Bellestar).
Escola de Capacitació Agrària de les Borges Blanques.
Centre de Capacitació Agrària de Gandesa.
Escola de Capacitació Agrària de l'Empordà (Monells).
Centre de Capacitació Agrària de Manresa.
Escola de Capacitació Agrària del Solsonès (Olius).
Escola de Capacitació Agrària de Mas Bové (Constantí).
Escola de Capacitació Agrària Forestal de Santa Coloma de Farners.
Escola de Capacitació Agrària de Tàrrega.
Centre de Capacitació Agrària del Pallars.
Escola de Capacitació Agrària de Vallfogona de Balaguer.
Escola de Viticultura i Enologia Mercè Rossell i Domènech.
-2 Relació d'espais de protecció especial gestionats pel Departament d'Agricultura, Ramaderia i Pesca
Parc nacional d'Aigüestortes i Estany de Sant Maurici.
Parc natural del Delta de l'Ebre.
Parc natural dels Aiguamolls de l'Empordà.
Paratge natural d'interès nacional de Poblet.
Reserves naturals parcials del Delta del Llobregat de la Ricarda-Ca l'Arana i el Remolar-Filipines.